 آمريڪا جي ملٽي پرپز ٽيڪنالوجي ووهائيڪل مينيوفيڪچرنگ ڪمپني ٽيسلا ڪورونا وائرس سبب اعلان ڪيو هو ته هو دنيا ۾ وينٽي ليٽر جي کوٽ کي پورو ڪرڻ لاءِ وينٽيليٽر تيار ڪندي. نه رڳو ٽيسلا پر گاڏيون تيار ڪندڙ ٻين ڪمپنين به عارضي طور تي وينٽي ليٽرن جي تياري جو اعلان ڪيوهو ۽ انهن ڪمپنين ۾ آمريڪي ڪمپني فورڊ به شامل آهي. سڄي دنيا ۾ وينٽي ليٽرن جي کوٽ کان پوءِ ڄاڻايل ڪمپني ڪارن جي پرزن سان ئي وينٽي ليٽر جي تياري جو ڪم شروع ڇڏيو آهي ۽ ڪمپني ان عمل جي وڊيو به جاري ڪري ڇڏي آهي. يوٽيوب تي جاري ڪيل وڊيو ۾ ڏسي سگھجي ٿو ته ڪمپني جا ماهر انجينيئر ڪهڙي طرح ٽيسلا ڪارن جي اوزارن جي مدد سان وينٽي ليٽر جو ماڊل تيار ڪرڻ کان پوءِ ان تي وڌيڪ ڪم ڪندا.  
 